UNIVERZITA PAVLA JOZEFA ŠAFÁRIKA V KOŠICIACH
LEKÁRSKA FAKULTA	
NÁZOV PRÁCE
	
Diplomová práca

2018
Meno Priezvisko		

UNIVERZITA PAVLA JOZEFA ŠAFÁRIKA V KOŠICIACH
LEKÁRSKA FAKULTA	
NÁZOV PRÁCE
	
Diplomová práca

Študijný program:	Všeobecné lekárstvo (Jednoodborové štúdium, 
doktorské I.II. st., denná forma)	
Študijný odbor:	7.1.1. Všeobecné lekárstvo	
Školiace pracovisko:	Názov ústavu/kliniky	
Vedúci diplomovej práce:	Titul. Meno Priezvisko, Titul	
Konzultant:
(nepovinný údaj) 	Titul. Meno Priezvisko, Titul 	
	
2018
Meno Priezvisko	
	
ZADANIE ZÁVEREČNEJ PRÁCE
Tu je potrebné vložiť zadanie záverečnej práce vygenerované z AIS aj s čiarovým kódom. 
a)	V elektronickej podobe je ideálny spôsob vloženia ako obrázok vo formáte jpg.
b)	V tlačenej verzii práce (pri zviazaní práce) je treba vložiť originál zadania. 

INŠTRUKCIE AKO  PRACOVAŤ S TOUTO ŠABLÓNOU
Vysvetlivky k farbám: 
‒	čiernou farbou je označený text, ktorý je fixný a povinný
‒	červenou farbou je označený text, ktorý je treba nahradiť vlastným obsahom; v rámci tejto šablóny sú červenou farbou uvedené aj príklady, ktorými je možné sa inšpirovať
‒	modrou farbou sú uvedené rady a tipy užitočné pre písanie Diplomovej práce

FORMÁLNE POŽIADAVKY DIPLOMOVEJ PRÁCE
‒	Písmo: Times New Roman, veľkosť 12; vrátane Názvov kapitol
‒	Riadkovanie: 1,5 riadka
‒	Okraje: 3,5 cm ľavý, 2,0 cm pravý, 2,5 cm horný/dolný
‒	Farby: Text má byť napísaný čiernou farbou. Obrázky a grafy môžu byť farebné. 

V akademickom roku 2017/2018 šablóna slúži ako pomocný dokument pre finalizáciu  Diplomovej práce. V prípade, že by sa vyskytli nezrovnalosti medzi touto šablónou a Smernicou č.1/2011 o základných náležitostiach záverečných prác je záväzným dokumentom Smernica. 

				ANALYTICKÝ LIST

Autor: 			Meno Priezvisko
Názov: 	Názov práce	
Jazyk práce: 			SK
Sekundárny jazyk práce: 	EN
Typ práce: 			Diplomová práca
Počet strán:			xx - skutočný počet strán bez príloh, napr. 82
Nadobúdaný akademický titul: MUDr.
Univerzita: 			Univerzita P. J. Šafárika v Košiciach
Fakulta:			Lekárska fakulta
Ústav:				Názov ústavu/kliniky
Študijný odbor:		7.1.1.všeobecné lekárstvo
Študijný program:	Všeobecné lekárstvo (Jednoodborové štúdium, 
doktorské I.II. st., denná forma)
Sídlo univerzity (fakulty): 	Košice
Vedúci diplomovej práce: 	Titul. Meno Priezvisko, Titul 
Konzultant: 			Titul. Meno Priezvisko, Titul (nepovinný údaj)
Dátum odovzdania:		dd.mm.rrrr (deň, mesiac, rok)
Kľúčové slová SK: 		prvé slovo, druhé slovo, tretie slovo (3-5 slov)	
Kľúčové slová EN: 	first keyword, second keyword, third keyword  (3-5 slov)

Poďakovanie (nepovinné)
Na tomto mieste môže byť vyjadrenie poďakovania napr. vedúcemu práce resp. konzultantom za pripomienky a odbornú pomoc pri vypracovaní práce. Nie je zvykom ďakovať za menšiu spoluprácu alebo všeobecné rady. 

Grantová podpora (nepovinné)
Táto práca bola podporovaná Agentúrou na podporu výskumu a vývoja na základe Zmluvy č.  APVV-xx-xxxx.

ABSTRAKT
Abstrakt v štátnom jazyku je písaný v neosobnom štýle v tretej osobe jednotného čísla. Abstrakt má byť stručnou a výstižnou charakteristikou obsahu práce. Obsahuje informáciu o cieľoch práce, jej stručnom obsahu, metódach, výsledkoch a v závere abstraktu sa charakterizuje splnenie cieľa a význam celej práce. Abstrakt sa píše súvisle ako jeden odsek bez odsadenia prvého riadku. Text je zarovnaný do bloku. Súčasťou abstraktu je 3-5 kľúčových slov a jeho rozsah je spravidla 100 až 500 slov.

Kľúčové slová: prvé slovo, druhé slovo, tretie slovo, štvrté slovo, piate slovo

ABSTRACT
Text abstraktu v anglickom jazyku je potrebný pre integráciu do medzinárodných informačných systémov (napr. The Network Digital Library of Theses and Dissertations). Text abstraktu v anglickom jazyku musí byť presným prekladom textu v slovenskom jazyku.

Keywords: first keyword, second keyword, third keyword, fourth keyword, fifth keyword 

OBSAH

ABSTRAKT
ABSTRACT
ZOZNAM SKRATIEK
ZOZNAM GRAFOV
ZOZNAM OBRÁZKOV
ZOZNAM TABULIEK
ZOZNAM PRÍLOH
ÚVOD
1.	NÁZOV KAPITOLY
1.1.	Názov podkapitoly
1.1.1.	Názov podkapitoly
1.2.	Názov podkapitoly
2.	NÁZOV KAPITOLY
2.1.	Názov podkapitoly
2.1.1.	Názov podkapitoly
2.2.	Názov podkapitoly
2.2.1.	Názov podkapitoly
2.3.	Názov podkapitoly
2.3.1.	Názov podkapitoly
2.4.	Názov podkapitoly
2.4.1.	Názov podkapitoly
3.	DISKUSIA
3.1.	Harvardský systém (Metóda prvého údaju a dátumu)
3.2.	Vancouverský systém (Metóda číselných odkazov, Numerický systém)
ZÁVER
SUMMARY
ZOZNAM POUŽITEJ LITERATÚRY
ZOZNAM POUŽITEJ LITERATÚRY
PRÍLOHY

ZOZNAM SKRATIEK (Nepovinné)
6MWT	6-minútový walking test	
AH	Arteriálna hypertenzia	
AKS	Akútny koronárny syndróm	
SCORE	Systematic COronary Risk Evaluation	

		

		

		

		

ZOZNAM GRAFOV (Odporúčané v prípade, ak práca obsahuje viac ako 5 grafov)
Graf 1	Porovnanie zmien kardiovaskulárnej výkonnosti hodnotených záťažovou ergometriou pred a po intervencii ...........................................	
57	
Graf 2	Porovnanie percentuálneho zlepšenia tolerancie záťaže v intervenčnej a kontrolnej skupiny po absolvovaní programu ........................................	
62	
Graf 3	Porovnanie zmien funkčnej kapacity ........................................................	63	

			

			

			

ZOZNAM OBRÁZKOV (Odporúčané v prípade, ak práca obsahuje viac ako 5 obrázkov)
Obr. 1	Rizikové faktory arterosklerózy ................................................................	18	
Obr. 2	Hodnotenie rizikovosti mužov a žien systémom SCORE .........................	20	
Obr. 3	Mortalita na KVO z roku 2013 podľa údajov z Eurostatu ........................	22	

			

			

			

ZOZNAM TABULIEK (Odporúčané v prípade, ak práca obsahuje viac ako 5 tabuliek)
Tab. 1	Vzťah medzi maximálnou tepovou frekvenciou, Borgovou škálou a intenzitou záťaže ....................................................................................	
25	
Tab. 2	Porovnanie efektu aeróbneho a anaeróbneho tréningu ..............................	44	
Tab. 3	Porovnanie efektu Nordic walkingu  na funkčné obehové a dychové ukazovatele: prehľad štúdií .......................................................................	
47	

			

			

ZOZNAM PRÍLOH (Odporúčané v prípade, ak práca obsahuje prílohy)
Príloha 1	Dotazník kvality života SF-36 ..................................................................	98	
Príloha 2	Formulár hodnotenia bezprostrednej reakcie na záťaž .............................	101	
Príloha 3	Subjektívne hodnotenie záťaže pomocou Borgovej škály .......................	102	

			

			

			

ÚVOD 
V úvode autor stručne a výstižne charakterizuje stav poznania alebo praxe v oblasti, ktorá je predmetom diplomovej práce, kontextualizuje štúdiu a oboznamuje čitateľa s významom, cieľmi a zámermi práce. Úvod obsahuje informácie o účele štúdie, definuje prečo je práca dôležitá, ako bola realizovaná, a ako jej výsledky prispejú k odborným  poznatkom a klinickej praxi. Text  by mal byť dostatočne informatívny aby mohol obstáť ako samostatný dokument. Úvod nie je číslovaná kapitola. Rozsah je obyčajne 1 – 2  strany.
Úvod je povinná textová časť práce. Toto je zároveň prvá strana kedy má byť viditeľné číslovanie strán, ktoré sa uvádza dole v strede alebo zarovnané vpravo.

1.	NÁZOV KAPITOLY (1. úroveň)
V teoretickej časti práce autor uvádza dostupné informácie a poznatky týkajúce sa danej témy spracované do viacerých logických celkov. Postupovať sa má od všeobecnejších informácií ku konkrétnejším. Zdrojom pre spracovanie sú aktuálne publikované práce domácich a zahraničných autorov. Ideálne je používať publikácie in-extenso a vyhýbať sa citáciám z druhej ruky. Taktiež sa odporúča citovať čo najnovšie publikácie. Ak je to možné je treba vyhnúť sa odvolávaniu sa na dokumenty staršie ako 10 rokov (pre niektoré odbory nie staršie ako 5 rokov).

1.1.	Názov podkapitoly (2. úroveň)
Podkapitoly diplomovej práce slúžia na členenie textu diplomovej práce s cieľom čo najväčšej prehľadnosti. Zároveň ale platí, že rozsah podkapitoly by mal byť aspoň na ½ strany A4. 

1.1.1.	Názov podkapitoly (3. úroveň)
Odporúčaný rozsah diplomovej práce je 50 až 70 strán (90 000 až 126 000 znakov vrátane medzier). Do tohto rozsahu sa počíta len hlavný text, t. j. úvod, kapitoly teoretickej a praktickej časti práce, diskusia, záver a zoznam použitej literatúry. Dôležitejší ako rozsah práce je kvalita práce a úroveň jej spracovania. Pri písaní je dôležité dbať na vyváženosť (proporcionálnosť) jednotlivých častí práce:
‒	Úvod má spravidla 1-2 strany,
‒	v prípade teoretickej práce, teoreticko-metodologická časť tvorí spravidla 30-40% práce,  ostatné kapitoly tvoria približne dve tretiny práce 
‒	v prípade, že diplomová práca obsahuje aj praktickú časť, teoretická časť práce (literárny prehľad) má tvoriť 40-50% práce, a praktická časť (metódy, výsledky, diskusia) má tvoriť zvyšnú časť práce
‒	Záver má zvyčajne 2 – 3 strany.

1.2.	Názov podkapitoly (2. úroveň)
Editujte svoju prácu v kapitolách a podkapitolách. 

2.	NÁZOV KAPITOLY 
V práci sa môžu vyskytovať okrem slovného textu aj informácie vyjadrené v obrazovej forme a symbolmi. Toto príklad členenia kapitol a práce s ilustráciami, tabuľkami a grafmi.
2.1.	Názov podkapitoly 
2.1.1.	Názov podkapitoly 
2.2.	Názov podkapitoly 
2.2.1.	Názov podkapitoly 
Tabuľky a ilustrácie (grafy, schémy, fotografie, nákresy a iné) sa popisujú príslušnou menovkou (napr. Tabuľka, Graf, Obrázok) a číslujú jednotným spôsobom od začiatku do konca práce arabskými číslicami (1,2,3...). Uvádzajú sa v rovnakej forme v texte práce aj vo vstupnej časti práce (zoznam tabuliek a ilustrácií). 
Číslo a názov tabuľky sa umiestni nad tabuľkou. Prameň použitej informácie sa umiestni pod tabuľkou. 

Tabuľka 1. Porovnanie dĺžky týždennej aeróbnej záťaže intervenčnej a kontrolnej skupiny
	Intervenčná skupina
(čas / týždeň)	Kontrolná skupina
(čas / týždeň)	
Stacionárny bicykel	30 min	30 min	
Hydrokinezioterapia	30 min	30 min	
Klasická chôdza	‒	160 min	
Nordic walking	160 min	‒	
Spolu	220 min	220 min	
Zdroj: xxxxx

2.3.	Názov podkapitoly 
2.3.1.	Názov podkapitoly 
Obrázky sú ilustrácie znázorňujúce fotky, diagramy, mapy, schémy a pod. Majú sa zaradiť bezprostredne za textom, kde sa spomínajú po prvýkrát (najlepšie na tej istej strane). Obrázok by mal byť podľa možnosti centrovaný. Pri odkazovaní sa na daný obrázok v texte je treba použiť krížové odkazy na obrázok (napr. Obr. 1).
Číslo a názov obrázku sa umiestni pod obrázkom. Obrázky sa číslujú jednotným spôsobom od začiatku do konca práce arabskými číslicami.

Obr. 1 Hodnotenie rizikovosti mužov a žien systémom SCORE 
(Zdroj: European Guidelines on cardiovascular disease prevention in clinical practice, 2016)

2.4.	Názov podkapitoly 
2.4.1.	Názov podkapitoly 
Grafy obyčajne ilustrujú výsledky štatistických analýz. Grafy musia mať titulky/menovky (názov grafu) pri každom grafe. Text menovky musí byť pochopiteľný aj bez kontextu. Majú sa zaradiť bezprostredne za textom, kde sa spomínajú po prvýkrát (najlepšie na tej istej strane). Graf by mal byť podľa možnosti centrovaný. Pri odkazovaní sa na daný graf v texte je treba použiť krížové odkazy na graf (napr. Graf 1).
Číslo a názov obrázku sa umiestni pod obrázkom. Obrázky sa číslujú jednotným spôsobom od začiatku do konca práce arabskými číslicami.

Graf 1. Porovnanie zmien kardiovaskulárnej výkonnosti hodnotených záťažovou ergometriou (W) pred a po intervencii  

3.	DISKUSIA
Diskusia patrí k najvýznamnejším častiam diplomovej práce. V rámci tejto kapitoly sa výsledky (vlastné riešenie vecných problémov), ku ktorým autor dospel, musia dostatočne zhodnotiť v konfrontácii s výsledkami iných autorov. V Diskusii je vhodné poukázať aj na iné otvorené (doteraz nevyriešené) výskumné problémy, ktoré si zasluhujú ďalšiu pozornosť, a ktoré presahujú odporúčaný rozsah diplomovej práce. Odporúčané sú popisy ďalších navrhovaných aktivít, ktoré priamo vyplývajú zo záverov alebo skúseností získaných v priebehu spracovania práce, napríklad odporúčania pre prax. Celkovo by táto kapitola mala odrážať prínos autora k rozšíreniu vedeckých poznatkov v danom odbore alebo k rozšíreniu poznatkov klinickej praxe. 
Pri odkazovaní sa na literárne zdroje je potrebné citovať dokument priamo v texte podľa niektorej metódy odporučenej normou STN ISO 690: 2012. Najčastejšie používané sú 2 techniky citovania: 
1.	Harvardský systém (Metóda prvého údaju a dátumu)
2.	Vancouverský systém (Metóda číselných odkazov, Numerický systém)

3.1.	Harvardský systém (Metóda prvého údaju a dátumu)
V texte sa uvedie v zátvorkách priezvisko autora a rok vydania citovaného dokumentu. Príklad: Pri habituálnej aktivite sa pacient pohybuje v zóne zaťaženia 30-40% maximálnej spotreby kyslíka (Piepoli a kol., 2016; Chaloupka a kol., 2006). Používanie palíc posúva pacienta do optimálnej  zóny záťaže (50-60%), čím dochádza k zvýšeniu efektivity kardio programu v parametroch záťažovej kapacity, pokojovej pulzovej frekvencie a maximálnej spotreby kyslíka (Quell a kol., 2002; Porcari a kol., 1997).  Chôdza s palicami zvyšuje energetický výdaj, spotrebu kyslíka a zvyšuje srdcovú frekvenciu, bez pocitu únavy počas tréningu (Church a kol., 2002; Porcari a kol.,1997).

3.2.	Vancouverský systém (Metóda číselných odkazov, Numerický systém)
Vancouverský systém, tiež známy ako referenčný štýl autor-číslo, je citačný štýl používajúci čísla v texte, ktoré odkazujú na číslované položky v referenčnom zozname. Citácie sú spojené s popisom citovaného dokumentu poradovým číslom, ktoré je umiestnené ako horný index1 alebo v okrúhlej (1) alebo hranatej zátvorke [1]. Ak za sebou nasleduje viac citácií toho istého dokumentu, majú rovnaké číslo ako prvá citácia.  Príklad: Pri habituálnej aktivite sa pacient pohybuje v zóne zaťaženia 30-40% maximálnej spotreby kyslíka [1,2]. Používanie palíc posúva pacienta do optimálnej  zóny záťaže (50-60%), čím dochádza k zvýšeniu efektivity kardio programu v parametroch záťažovej kapacity, pokojovej pulzovej frekvencie a maximálnej spotreby kyslíka [3,4]. Chôdza s palicami zvyšuje energetický výdaj, spotrebu kyslíka a zvyšuje srdcovú frekvenciu, bez pocitu únavy počas tréningu [5,4]. 
Odkazy sa v číslovanom zozname bibliografických odkazov usporiadajú podľa ich poradových čísel, ktoré zodpovedá prvému výskytu ich citovania. 

ZÁVER
V časti Záver je potrebné v stručnosti zhrnúť dosiahnuté výsledky vo vzťahu k stanoveným cieľom. Záver by mal zachytiť jasnú a presnú prezentáciu dedukcií vychádzajúcich z jadra práce. Musí byť vecnou sumarizáciou vlastného prínosu alebo pohľadu na riešenú problematiku. Záver nemá obsahovať nič, čo nie je v texte práce a musí nadväzovať na úvahy a argumenty v texte práce.  Zhrnutia v časti Záver nemajú byť identické so zisteniami alebo interpretáciami zistení. Zhrnutia by mali byť presvedčivými vyhláseniami ilustrujúcimi, čo nové viete o téme teraz po realizácii štúdie, v porovnaní s tým, čo ste vedeli predtým. 
Rozsah 1-2 strany.

SUMMARY
Záver je potrebné preložiť aj do anglického jazyka. Ak je záverečná práca napísaná v cudzom jazyku, musí obsahovať resumé (Záver) v slovenskom jazyku.

ZOZNAM POUŽITEJ LITERATÚRY (1. verzia: Harvardský systém)
CHALOUPKA, V. et al. 2006. Rehabilitace u nemocních s kardiovaskulárním onemocněním. Cor Vasa  48:K3–K31.
CHURCH, T.S., EARNEST, C.P., MORSS, GM. 2002. Field testing of physiological responses associated with Nordic Walking. Res Q Exerc Sport 73,3:296-300.
PIEPOLI, F.M. et al. 2016. European Guidelines on cardiovascular disease prevention in clinical practice. Eur Heart J 37:2315–2381.
PORCARI, J.P., HENDRICKSON, T.L., WALTER, P.R., et al. 1997. The physiological responses to walking with and without Power poles on treadmill exercises. Res Q Exerc Sport 68, p. 161-166.
QUELL, K.J., PORCARI, J.P., FRANKLIN, B.A., et al. 2002. Is brisk walking an adequate aerobic training stimulus for cardiac patients? Chest 122,5:1852-1856.

Pri Harvardskom spôsobe citovania sa jednotlivé položky v zozname bibliografických odkazov sa uvádzajú v abecednom poradí podľa prvého údaja (Priezvisko prvého autora publikácie), za ktorým nasleduje po bodke rok vydania.

V rámci Diplomovej práce je potrebné odvolávať sa na relevantný počet literárnych  zdrojov. Ideálny počet sa pohybuje medzi 50-70 odkazmi na literárne zdroje. 

ZOZNAM POUŽITEJ LITERATÚRY (2. verzia: Vancouverský systém)
[1]	PIEPOLI, F.M. et al. European Guidelines on cardiovascular disease prevention in clinical practice. Eur Heart J 2016,37:2315–2381.
[2]	CHALOUPKA, V. et al. Rehabilitace u nemocních s kardiovaskulárním onemocněním. Cor Vasa 2006; 48:K3–K31.
[3]	QUELL, K.J., PORCARI, J.P., FRANKLIN, B.A., et al. Is brisk walking an adequate aerobic training stimulus for cardiac patients? Chest 2002, 122,5:1852-1856.
[4]	PORCARI, J.P., HENDRICKSON, T.L., WALTER, P.R., et al.. The physiological responses to walking with and without Power poles on treadmill exercises. Res Q Exerc Sport 1997, 68, p. 161-166.
[5]	CHURCH, T.S., EARNEST, C.P., MORSS, GM. Field testing of physiological responses associated with Nordic Walking. Res Q Exerc Sport 2002,73,3:296-300

Pri Vancouverskom spôsobe citovania sa odkazy v číslovanom zozname bibliografických odkazov usporiadajú podľa ich poradových čísel, ktoré zodpovedá prvému výskytu ich citovania. Poradové čísla sú umiestnené vľavo a záznamy odkazov sú odsadené. 

PRÍLOHY (Nepovinné)
Príloha 1	Dotazník kvality života SF-36 ..............................................................	98	
Príloha 2	Formulár hodnotenia bezprostrednej reakcie na záťaž .........................	101	
Príloha 3	Subjektívne hodnotenie záťaže pomocou Borgovej škály ....................	102	

Táto časť diplomovej práce obsahuje zoznam všetkých príloh vrátané elektronických nosičov. Prílohy obsahujú informácie, ktoré širšie a hlbšie vysvetľujú a dokresľujú postup a techniky obsiahnuté v hlavnom texte práce. Odvolanie na prílohu sa uvádza v texte práce v poradí od začiatku do konca práce. Každá príloha začína na novej strane a je označená samostatným číslom (Príloha 1, Príloha 2, ...). Číslovanie strán príloh nadväzuje na číslovanie strán v hlavnom texte. Tlačené prílohy majú na prvej strane identifikačné údaje – informácie zhodné s titulnou stranou diplomovej práce doplnené o názov príslušnej prílohy (Systémová príručka, Používateľská príručka). Identifikačné údaje sú aj na priložených diskoch alebo disketách.

Strany príloh sa nepočítajú do rozsahu práce.

Príloha 1. Dotazník kvality života SF-36
V tomto dotazníku sú otázky týkajúce sa Vášho zdravia. Vaše odpovede nám môžu pomôcť určiť, ako sa cítite a ako dobre sa Vám darí zvládať obvyklé činnosti. Pokiaľ si nie ste odpoveďou istí, snažte sa odpovedať najlepšie ako viete.

1.	Povedali by ste, že Vaše zdravie je celkovo:	
(1)
Výborné	(2)
Veľmi dobré	(3)
Dobré	(4)
Dosť dobré	(5)
Zlé	

2.	Ako by ste hodnotili svoje zdravie dnes v porovnaní so stavom pred rokom?	
(1)
Oveľa lepšie ako pred rokom	(2)
O niečo lepšie ako pred rokom	(3)
Približne rovnaké ako pred rokom	(4)
O niečo horšie ako pred rokom	(5)
Oveľa horšie ako pred rokom	

3.	Nasledujúce otázky sa týkajú činností, ktoré niekedy robíte počas bežného dňa. Obmedzuje Vaše zdravie tieto činnosti?	Áno dosť obmedzuje	Áno trocha obmedzuje	Nie, vôbec neobmedzuje	
3a	Silové činnosti ako beh, dvíhanie ťažkých predmetov, namáhavý šport	1	2	3	
3b	Stredne namáhavé činnosti ako je posúvanie stola, vysávanie, bicyklovanie	1	2	3	
3c	Dvíhanie alebo nosenie nákupu	1	2	3	
3d	Vyjsť niekoľko poschodí	1	2	3	

....